《阮郎归 书锦》
清代·李雯

画帘卷起郁金堂，弄影过回廊。宫袍新打内家香，当时解佩郎。

携翠管，近明窗，春山待晓妆。洛阳才子是东床，西厢春梦长。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。